
„Vina, dragă Brutus, nu este în stelele noastre, ci în O 12 
decembrie 


2024, 


noi înşine.” 


(William Shakespeare, Iulius Cezar) 


Nu este vorba despre Călin Georgescu sau despre 
Elena Lasconi, şi nici chiar despre Rusia sau 
Vladimir Putin. Este vorba despre supremația 
Constituţiei ca expresie juridică a identității 
noastre naţionale şi ca act fondator al celei de a 
doua Republici române, ca acord de voinţă al 
cetăţenilor români cu privire la modul de 
organizare şi funcţionare a statului lor naţional, 
independent şi suveran. Toate instituțiile statului, 
inclusiv Preşedintele, Guvernul, Parlamentul, CCR 
ete. sunt ţinute să acţioneze exclusiv în cadrul 
stabilit de Constituţie. Libertatea lor este limitată 
de acest cadru. Orice act care excede cadrul 
respectiv este lovit de nulitate absolută, deci 
incapabil de a produce efecte obligatorii, dacă nu 
cumva, încălcarea contractului social, adică a 
mandatului născut în baza acestuia, săvârşită cu 
rea credinţă, nu intră pe teren penal. 


CURTEA CONSTITUȚIONALĂ A ROMÂNIEI (CCR) NU 
FACE PARTE DIN SISTEMUL JUDICIAR 

Să pornim cu începutul. CCR nu este o instanţă 
judecătorească, ci, aşa cum am mai spus-o, o 
adunare constituantă permanentă cu competenţe 
limitate la apărarea Constituţiei prin formularea de 
interpretări oficiale (de aceea general obligatorii) 
ale textelor constituţionale, ale „legii legilor”. În 
aceste texte îşi găsesc izvorul principial toate actele 
normative adoptate de puterea legislativă. 


Indiferent ce alte atribuţii ar primi CCR, prin indiferent ce 
acte normative, ele trebuie să fie înţelese numai cu luarea în 
considerare a funcţiilor esenţiale ale acestei instituţii şi să fie 
exercitate în aşa fel încât să fie compatibile cu rolul său 
fundamental. În nici o situaţie, CCR nu se poate 
confunda cu o curte de judecată ordinară, nu se 
poate substitui acesteia şi nu poate utiliza 
instrumentele ei. 


Adunarea constituantă propriu-zisă este un for politic cu 
activitate limitată în timp. Legitimitatea sa îşi are originea 
exclusiv în votul popular, care este şi el, exclusiv politic. 
Adunarea constituantă permanentă (adică CCR) este şi ea o 
entitate politică. De aceea, Constituţia României a stabilit o 
procedură politică de numire a membrilor CCR. Esenţial a 
fost ca în această procedură să fie implicate toate forţele 
reprezentative pentru opţiunile politice ale ansamblului 
social, ale tuturor cetăţenilor, urmărindu-se, pe cât posibil, şi 
dinamica acestor opţiuni. Fiecare cuvânt din textele dedicate 

CCR în Constituţie exprimă această preocupare, dar nu este 


cazul intru în detalii acum. 


Ceea ce aş vrea să se reţină este că toată alergia faţă de 
natura politică a CCR, ca instituţie şi mod de alcătuire, este 
nejustificată. Orice instanţă de control al conformităţii 
constituționale a legilor nu poate fi decât politică. 
Adevărata problemă este atunci când o instituţie 
politică se transformă în instanţă de judecată. Iată 
problema noastră! 


Cei care alcătuiesc CCR sunt impropriu numiţi judecători. Ei 
îşi merită acest nume, care, altminteri, creează o nefericită 
confuzie cu membrii puterii judecătoreşti, doar în măsura în 
care, la rândul lor, au ceva de judecat. Judecata lor este, 
însă, cu totul diferită de cea a magistraţilor care compun 
instanţele judecătoreşti. 


Silogismul juridic standard este raţionamentul prin care 
instanţa judecătorească face comparaţia între o situaţie de 
fapt a cărei realitate o stabileşte mai presus de orice dubiu 
rezonabil, pe bază de probe, în urma duelului judiciar dintre 
părţile interesate — premisa minoră, pe de o parte, şi 
comportamentul prescris de legea aplicabilă acelei situaţii — 
premisa majoră, pe de altă parte; comparaţie din care 
extrage o concluzie asupra felului în care conduita părților 
litigante trebuie tratată în aşa fel încât să se asigure 
guvernarea generală a legii. 

Judecătorul de contencios constituţional controlează 
conformitatea legilor cu legea fundamentală, Constituţia, şi 


dispune revenirea în cadrul constituţional a normelor care au 


ieşit în afara acestuia. În acelaşi sens, el verifică şi 
conformitatea conduitei instituţiilor create prin contractul 
social care este Constituţia (inclusiv instituţia candidaţilor 
pentru ocuparea demnităţilor republicane, cum ar fi aceea a 
Preşedintelui Republicii), cu „fişa postului” constituţional, 
oferind interpretarea oficială obligatorie a normei 
constituţionale aplicabile. În principiu, se aşteaptă ca aceste 
interpretări să fie urmate în mod voluntar de către toţi cei 


vizaţi de ele. Aşa se întâmplă în orice stat civilizat. 

Verbul „a veghea” nu poate avea înţelesul larg din limbajul A 


comun, care ar permite să se facă orice. CCR veghează 


numai la asigurarea conformităţii constituţionale, 
fără a avea dreptul să sancţioneze abaterile de la 
legile infraconstituţionale. De acestea se ocupă 
instanţele judecătoreşti, care asigură şi dreptul la apărare 
tuturor părţilor în proces. Veghea presupune urmărirea 
vigilentă a alegerii procedurii aplicabile, în așa fel încât 
preceptele constituţionale să fie respectate, precum şi dreptul 
de a infirma rezultatul unui proces desfăşurat pe baza unei 
proceduri care s-a abătut de la linia constituţională. Obligaţia 
de „a veghea” asociată cu dreptul de „a valida / invalida”, „a 
confirma / infirma” permite, totodată, CCR ca, în mod 
excepţional, să se autosesizeze automat cu privire la 
controlul constituţionalităţii procedurii date în grija sa. În 


rest ea intervine numai la cerere. 


Substantivul „procedură” la respectarea căreia este chemată 
să vegheze CCR, nu se confundă cu substantivul „proces”. 
Procesul este rezultatul aplicării unei proceduri. Se prezumă 
că dacă procedura aplicată a fost corectă din punct de vedere 
constituțional şi produsul procesului derulat cu aplicarea 
acelei proceduri va fi corect. Faptul aplicării incorecte a 
unei proceduri corecte are a fi analizat, probat şi 
sancţionat de instanţele judecătoreşti, pornind de la 
definiţia dată de CCR procedurii constituţionale. 


„Confirmarea sufragiului” (cel referitor la alegerea 
Preşedintelui Republicii sau la rezultatul unui referendum) 
nu implică dreptul sau obligaţia CCR de a număra voturile 
ori de a cerceta eventuale fraude consumate în cadrul 
procesului electoral, ci numai capacitatea de a atesta 

conformitatea constituţională a procedurii. Erorile 
tehnice, neregulile cu caracter contravenţional, 
fraudele de orice natură, se judecă de alte instanţe, 
administrative sau judecătoreşti, după caz, şi se 
sancţionează în concret potrivit legilor care 
guvernează activitatea acestora. Tot ele măsoară şi 
impactul neregularităţilor respective asupra rezultatului 
final, CCR urmând să tragă concluzia de constituţionalitate şi 
să confirme sau infirme sufragiul numai pe baza deciziilor 
respectivelor instanţe. Cu acest prilej verifică şi 
constituționalitatea procedurilor aplicate de ele în exercitarea 
funcţiilor lor (ceea ce include ascultarea tuturor părţilor, 
desfăşurarea duelului judiciar între acestea, cu respectarea 
principiului „egalităţii armelor” etc.). 


JUDECĂTORII CCR ÎȘI STABILESC PROPRIA 
COMPETENȚĂ?! 


Membrii puterii judecătoreşti (judecătorii) sunt cei care 
interpretează şi aplică legile. Este imposibil ca, făcând-o, să 
se rezume la legile infraconstituţionale şi să ignore 
interpretarea legii legilor, a legii fundamentale, a 
Constituţiei. Deosebirea dintre deciziile acestora, care includ 
interpretări ale Constituţiei, şi deciziile CCR este că, în timp 
ce cele din urmă sunt general obligatorii, cele dintâi sunt 
valabile numai în cazul în legătură cu care au fost pronunţate 
și se dau numai în limitele sau cu observarea interpretării 
oficiale stabilite de către instanţa de control constituţional. 
Căci Constituţia este ceea ce scrie în ea şi ceea ce 
CCR spune că serie acolo. 

Ce se întâmplă cu deciziile CCR prin care aceasta 
interpretează dispoziţiile Constituţiei referitoare la propria sa 
competenţă? Şi acelea ar putea fi general obligatorii? Dacă ar 
fi aşa ar însemna că o decizie a CCR prin care aceasta şi-ar 
extinde competențele, sub cuvânt că așa interpretează ea 
Constituţia, ar rămâne în afara oricărui control. Or, chiar 
dacă nu există vreun text de drept pozitiv care să rezolve o 
asemenea problemă, este de principiu că, prezumția de 
luciditate, înţelepciune şi bun simţ de care se bucură 
legiuitorul constituant, exclude posibilitatea ca el să 
fi dorit, prin înfiinţarea CCR, crearea unui stat în 
stat care să strice toate sistemele de echilibru 
cuprinse în ordinea constituţională creată de el. 
Întreaga lege fundamentală română se bazează pe ideea de 
echilibru interinstituţional care garantează atât fiabilitatea 
organizării democratice a societăţii, cât şi armonia 
raporturilor dintre stat şi cetățeni. Nu este de conceput ca 
cineva să fi avut în vedere scoaterea CCR în afara acestei 
ordini. Din aceste motive, regula Kompetenz-Kompetenz 
(potrivit căreia instanţa sesizată rezolvă cu caracter definitiv 


înseşi conflictele de competenţă care o vizează) nu se aplică 


în cazul CCR; cu atât mai mult cu cât CCR nu este nici 
instanţă judecătorească. 


Faptul că deciziile CCR sunt obligatorii în toate 
speţele similare celei în care au fost formulate și 
pentru toate instanţele judecătoreşti, nu înseamnă 
că aceste instanţe nu pot verifica, în cazurile aduse 
în faţa lor, competenţa instanţei de control 
constituţional de a se fi pronunţat asupra unui 
anumit subiect şi de a judeca apoi, potrivit luminilor 
lor, aspectele antamate de judecătorii constituanţi 
cu depăşirea atribuţiilor conferite prin legea 
fundamentală. 


CÂND CCR SE TRANSFORMĂ ÎN INSTANȚĂ DE 
JUDECATĂ ... POLITICĂ 


Am făcut toate aceste precizări pentru a permite înțelegerea 
imensei abateri a CCR de la misiunea sa, adică de la 
dispoziţiile Constituţiei care îi ordonează activitatea, cu 
referire la alegerile prezidenţiale din decembrie 2024, fapt 
care, negând însăşi voinţa cetăţenilor exprimată 
prin exercitarea dreptului lor fundamental de a 
alege, are caracterul unei lovituri de stat. A anula 
expresia directă și universală a voinţei cetăţeneşti, 
cea din care a izvorât însuşi contractul social 
întrupat în Constituţie, înseamnă modificarea (fie ea 


şi numai provizorie) regimului de guvernare a 
României. 


În cazul alegerilor din decembrie 2024, CCR nu a mai 
evaluat constituţionalitatea procedurii urmate, ci a 
apreciat voinţa cetăţenilor ca fiind inoportună 
politiceşte, chipurile ca urmare a pervertirii 
discernământului lor printr-o campanie electorală presupus 
inadecvată, şi a decis anularea ei. 


Cetăţenii vor fi chemaţi din nou la urne după ce vor trece 
printr-un proces de „reeducare” realizat agresiv cu ajutorul 
unei mass media total deraiată de la funcţiile ei fireşti, 
respectiv funcţiile specifice câinelui de pază al democraţiei, 
astfel cum sunt ele definite şi garantate de Constituţia 
României însăși. Una dintre instituţiile garante este Consiliul 
Naţional al Audiovizualului, la rându-i ideologizat şi geo- 
politizat maximal, transformat dintr-un instrument de 
reglare a echilibrului relatărilor mediatice, în armă a 
propagandei guvernamentale şi gardian al corectitudinii 
politice şi geopolitice, care înlocuieşte adevărul cu minciuna. 


CCR nu numai că nu s-a ocupat să verifice 
constituționalitatea procedurii electorale, la care era chemat 
să vegheze, pentru a oferi orientarea constituţională 
instanţelor judiciare sau administrative competente cu 
constatarea şi sancţionarea abaterilor de la aceasta, dar a 
procedat la cercetarea şi atestarea situaţiei de fapt create 


prin actele anumitor persoane concrete, iar asta nu cu 
audierea celor implicaţi şi interesaţi, nici cu respectarea 
dreptului lor la apărare şi nici chiar cu administrarea, fie şi 
unilaterală, a unor probe materiale de natură să susţină 
anumite acuzaţii până la nivelul unei convingeri situate 
dincolo de orice dubiu rezonabil. Singura probă invocată au 
fost nişte rapoarte informative redactate de serviciile române 
de informaţii şi contrainformaţii, la grămadă, fără valoare 
judiciară, dar, mai ales, fără consistenţă probatorie; „probe” 
pe care, în mod normal, orice instanţă judecătorească le-ar fi 


respins ca neconcludente. 


De ce a făcut-o? Pentru că aşa i s-a cerut. De către cine? De 
către factorul politic. Respectiv de către un Preşedinte aflat 
în conflict de interese: interesul funcţiei, acela de a asigura 
stabilitatea şi armonia relaţiilor dintre stat şi societate, şi 
interesul personal, acela de a-şi prelungi rămânerea în 
funcţie pentru a satisface veleităţile amicilor politici din ţară 
şi patronilor politici din străinătate, astfel încât să îşi 
securizeze viitorul post-prezidenţial. 


În acest punct, am putea face o paranteză, pentru a reaminti 
că atunci când a fost vorba despre modificarea Constituţiei 
printr-un referendum referitor la definiţia familiei, CCR a 
infirmat rezultatul scrutinului pe motivul lipsei cvorumului 
constituțional, fără a cere reluarea procesului pentru a se 
asigura respectarea normelor procedurale aplicabile. De ce 
nu s-a repetat referendumul atunci, aşa cum se vor repeta 
alegerile acum? Prin urmare, procesele invalidate se repetă, 
dar... numai atunci când doreşte puterea politică instalată. 


Acum alegerile se vor repeta din faza depunerii 
candidaturilor, deşi aceasta nu avea cum fi viciată de 
intervenţia unei puteri străine. Scopul este repunerea în 
termen a contestării candidaturilor, căci pentru vechile 
alegeri perioada de contestare a candidaţilor a expirat şi deja 
CCR respinsese o contestaţie pe acest motiv. Apare, deci, 
perspectiva unui nou abuz constând în „trierea” 
candidaturilor de către instanţa de control 
constituţional, fără a se acorda candidaţilor dreptul 
la apărare, astfel încât alegătorii să poată alege 
exclusiv dintre persoane acceptate de către puterea 
politică actuală (întruchipată de triada Iohannis- 
Ciolacu-Ciucă) sau, mai exact, de către stăpânii 
interni şi externi ai acesteia. 


INAMICUL STRĂIN VIRTUAL ȘI TEROAREA DE STAT 
REALĂ 


Dincolo de acţiuni cu caracter electoral consumate în zilele 
de vacanţă electorală şi de folosirea intensivă a sistemului 
tik-tok pentru promovarea candidaturii, potrivit practicilor 
internaţionale nici una motiv pentru anularea alegerilor, s-a 
mai invocat nevoia anulării pentru a apăra ţara de 
ameninţarea rusă la adresa democraţiei şi 
securităţii naţionale. Post factum s-au adăugat 
„legionarii”, „mercenarii”, „forţele antiromâneşti” venite de 


aiurea pentru a răsturna conducerea legitimă a României. 


Cu alte cuvinte, pentru apărarea democraţiei, dreptul 
poporului „imatur” de a alege trebuie înlocuit cu 
înțelepciunea a nouă mari politicieni în robe vişinii și cu 
Iohannis zece, care-i şi întrece (sic!). Salvăm democraţia 
excluzând demosul de la actul deciziei! (sic!) Cetăţenii pot 
alege nu ce vor ei, ci ceea ce trebuie. În orice caz, nu 


schimbarea. 


Apărăm siguranţa naţională frustrând poporul prin 
înlăturarea sa din sfera politicului şi generând astfel 
scepticism instituţional, alienare civică şi instabilitate 
politico-socială?! 


„Educăm” publicul prin terorism de stat practicat prin două 
metode principale. 


Pe de o parte, proiectând imaginea inventată a unui 
inamic extern, diabolizat printr-o propagandă 
agresivă care nu se rezumă la răspândirea ştirilor 
false, ci şi la pervertirea discernământului 
cetăţenilor prin repetarea la infinit a unor tipuri de 
raționamente ilogice sau a unor premise false 
oferite ca punct de plecare pentru raționamente 
logice cu concluzii ilogice, inducem starea de spaimă în 
societate, fără a gândi că, prelungită în timp, aceasta 


generează nevroză socială. Intr-o atare atmosferă de confuzie 


organizată (sic!), mai gravă decât înlocuirea minciunii cu 
adevărul, este banalizarea minciunii și punerea populaţiei 
în situaţia de a nu mai putea distinge adevărul de 
minciună; ceea ce, în final, duce la incapacitatea deosebirii 
binelui de rău, împreună cu predispoziția de a refuza binele 
și a accepta răul. 


Pe de altă parte, se recurge la metoda intimidării celor 
care nu cad în capcana propagandei oficiale şi se 
opun narativelor oficiale. Aceasta se realizează nu numai 
prin etichetări de tipul „putinist”, „simpatizant legionar”, 
„pro-rus”, „anti-european”, „anti-occidental”, cu batjocura 
publică subsecventă și alte tratamente infamante, ci şi 
prin persecuții şi hărţuiri practicate de instituţiile de 
forţă — poliţie, procuratură etc. (precum convocările la 
poliţie pentru a da declaraţii fără importanţă, vizite matinale 
sau nocturne ale forţelor de ordine la domiciliul unor 
persoane cu opinii euro-sceptice sau suveraniste), în 
condiţiile în care orice atitudine patriotică este calificată a 
priori ca extremism de dreapta etc. Toate aceste metode sunt 
identice cu practicile terorii de stat bolșevice şi 
naziste din prima jumătate a secolului XX. 


Că Rusia, vinovatul de serviciu, desfăşoară activităţi 
informative pe teritoriul României, este mai mult decât 
probabil. Ar fi nefiresc să fie altfel. Aceasta cu atât mai mult 
cu cât politica externă românească este explicit ruso-ostilă. 
Serviciile române de contrainformaţii sunt cele care trebuie 


să descopere şi să neutralizeze asemenea acte, în mod 


normal, fără zgomot şi fără a provoca emoție publică, iar nu 
CCR, prin limitarea drepturilor fundamentale ale cetăţenilor. 


Pe motiv că ne luptăm împotriva unor ameninţări 
externe nu putem aboli drepturile civile ale 
românilor. Voluptatea cu care o fac actualii 
guvernanţi naşte suspiciunea legitimă că, de fapt, 
Rusia este pretextul pentru a omori ordinea 
democratică incompatibilă cu turpitudinile lor, cu 
ilegalităţile lor, cu trădarea lor. 


CÂND ALIAȚII FAC TREABA INAMICILOR 


Orice stat îşi confruntă propriile sale priorităţi de politică 
externă cu cele anunţate de către candidaţii la preşedinţia 
altor state şi, în mod firesc, simpatizează cu aceia cu care 
constată că are orientări congruente. Unele îşi exprimă 
preferinţele în mod public. Altele încearcă să creeze un 
context favorizant pentru exprimarea ideilor candidatului 
preferat. Cei care decid sunt, însă, cei care introduc 
buletinul de vot în urnă. Nu le poţi interzice 
acestora să o facă pe motiv că opţiunile lor, 
formulate în considerarea intereselor lor legitime, 
coincid cu opţiunile unui stat străin cu ale căror 
interese interesele lor se întâlnesc. 


Nici o ţară nu îşi stabileşte interesele în funcţie de aliaţi, ci 
îşi caută aliaţi în funcţie de interesele sale. Alianţele se nasc 
atunci când interesele părților sunt congruente și durează 
atât timp cât congruenţa se menţine. Mergând consecvent pe 
drumul intereselor sale, o naţiune se va intersecta mereu cu 
drumul intereselor altora. Pe porţiunea de drum comun va 
merge împreună cu cei având interese coincidente. Nimeni 
nu este condamnat să fie aliatul etern sau adversarul etern al 
altuia. Eterne sunt doar interesele vitale ale fiecăruia. A 
spus-o lordul Palmerston în secolul XIX. 


Mai mult, adesea, spre aceeași ţintă duc mai multe 
drumuri. Unii lideri naţionali vor prefera un drum, 
iar alţii vor prefera un altul. Simplul fapt al 
diferenţei de abordare nu este proba trădării. 


Schimbarea conducerii politice poate duce la modificarea 
traseului şi la alte întâlniri geo-strategice. Într-o 
democraţie, schimbarea este decisă de cetăţeni, iar 
cei care deţin puterea politică la un moment dat nu 
au dreptul de a se opune, folosind puterea primită 
de la cetăţeni pentru a impune neschimbarea 
împotriva dorințelor lor. Numai aşa deciziile greşite se 
pot corecta fără violenţă. În momentul în care cetăţenilor li 
se interzice aceasta s-a trecut de la democraţie la oligarhie, 
iar opoziţia constructivă, raţională şi pozitivă a celor frustraţi 


prin ignorare se transformă în extremism. 


Întrebarea este cât de liberi mai pot fi cetăţenii 
României să aleagă atât timp cât puterile dominante 
ale structurilor internaţionale sau transnaţionale în 
care România este integrată nu acceptă nuanţări sau 
reorientări ale politicii româneşti neconforme cu 
politicile lor croite fără a se fi ţinut seama şi de 
interesele românilor? Cei care doresc să negocieze în 
cadrul acelor structuri corelarea priorităţilor româneşti cu 
cele ale aliaţilor, partenerilor şi asociaţilor nu sunt nici pro 
ruşi, nici anti occidentali nici extremiști de dreapta. Ei sunt 
aliaţi nemulţumiţi şi parteneri dezamăgiţi. Am intrat în 
diferite alianţe sau entităţi politice transnaţionale 
pentru a ne apăra mai bine libertatea (independenţa 
şi suveranitatea) iar nu pentru a pierde dreptul de a 
ne alege conducătorii şi drumul de urmat. 


Nu avem, încă, nici o dovadă cu privire la încercarea Rusiei 
de a denatura rezultatul alegerilor din România şi idem est 
non esse et non probari (a nu fi dovedit este acelaşi lucru cu 
a nu exista). Am notat însă intervenţii ale Franţei şi SUA, 
ale Preşedintei Comisiei Europene, Ursula von der Leyen, şi 
ale Preşedintei Republicii Moldova, Maia Sandu. Cu privire 
la amestecul în treburile interne nu putem face diferenţe 
între prieteni şi neprieteni, întrucât în relaţiile internaţionale 
nu există prietenie, ci, în situaţiile fericite, cel mult interese 
comune, iar realitatea comunităţii intereselor trebuie 


verificată totdeauna. 


Comportamentul aliaţilor euro-atlantici ai 
României, cu consecinţe negative amplificate de 


servilismul şi incompetenţa partidelor care au 
guvernat România în ultimii douăzeci de ani, au 
făcut foarte bine treaba rușilor. Nu ruşii sunt 
vinovaţi de creşterea americanofobiei și 
euroscepticismului în România, ci prostia, 
lichelismul și servilismul liderilor români, 
controlaţi şi ghidaţi de puteri străine statale şi 
parastatale. Şi aceste tendinţe, pe care eu unul le 
consider nefericite, nu vor fi oprite sau inversate 
prin diabolizarea Rusiei sau propagandă 
fundamentalistă zisă pro-occidentală. În orice caz, 
nu prin anularea unor alegeri care au fost, cel puţin 
libere, şi prin interzicerea expresiei electorale a 
dorinţei de schimbare a unui popor sătul, exasperat 
şi furios. 


Dacă nici măcar prin urna de vot nu vom lăsa să se 
evacueze aburul furiei populare adunate împotriva 
unor conducători nevolnici, tranzacţionişti în 
chestiunile morale şi orbi în chestiunile strategice, 
precum şi împotriva unor aliaţi care ne-au trădat, 
impunându-ne totodată o conducere miluită, utilă 
doar în procesul de vasalizare a naţiunii române, 
atunci cazanul social ne va exploda în faţă şi va 
distruge totul împrejur, fără deosebire. 


CUM RĂMÂNE CU PREȘEDINTELE REPUBLICII? 


O considerabilă controversă a fost stârnită de anunţul lui 
Klaus Iohannis potrivit căruia intenţionează să rămână în 
funcţie până la alegerea unui nou preşedinte şi depunerea 
jurământului de către acesta, chiar dacă faptul se va 
consuma după expirarea mandatului său. În încheierea 
prezentului eseu este obligatoriu să precizăm că extinderea 
mandatului actualului preşedinte este o 
imposibilitate constituţională, iar recurgerea la ea 
nu va face decât să contureze şi mai precis 
caracterul loviturii de stat al deciziei prin care au 
fost anulate alegerile prezidenţiale din decembrie 
2024. 


Cu privire la durata mandatului Președintelui Republicii art. 
83 din Constituţia României prevede următoarele: „(1) 
Mandatul Preşedintelui României este de 5 ani şi se exercită 
de la data depunerii jurământului. (2) Preşedintele 
României îşi exercită mandatul până la depunerea 
jurământului de Preşedintele nou ales. (3) Mandatul 
Preşedintelui României poate fi prelungit, prin lege 
organică, în caz de război sau de catastrofă.” 


Unii observatori apreciază că între alineatul 2 şi 3 al textului 
constituţional ar exista o contradicţie şi se întreabă cum s-a 
putea depăşi ea. Domnul Iohannis a rezolvat-o alegând să 
aplice textul care crede că îl avantajează. În realitate 
contradicţia este doar aparentă. 


Alineatul 2 instituie o normă care să asigure continuitatea 
instituţională a preşedinţiei. Între expirarea mandatului unui 
preşedinte şi intrarea în vigoare a mandatului unui alt 
preşedinte nu poate exista nici o pauză. Exerciţiul funcţiei 
prezidenţiale nu poate cunoaşte întreruperi. 


Ce se întâmplă, însă, în cazul în care Preşedintele este în 
imposibilitate de a exercita mandatul prezidenţial? Cu alte 
cuvinte, ce se întâmplă când funcţia devine vacantă, 


temporar sau permanent? 


Potrivit art. 97 (1) din Constituţie „vacanţa funcţiei de 
Preşedinte al României intervine în caz ... de imposibilitate 
definitivă a exercitării atribuțiilor ....” Este evident că 
expirarea mandatului reprezintă o imposibilitate 
legală, definitivă şi absolută de ocupare a fotoliului 
prezidenţial. Acesta devine, deci, vacant definitiv în ziua 


expirării celor cinci ani de mandat prezidenţial. 


În această situaţie, art. 97 (2) ne spune că „în termen de 3 
luni de la data la care a intervenit vacanţa funcției de 
Preşedinte al României, Guvernul va organiza alegeri 
pentru un nou Preşedinte.” 


În cazul nostru, oricum Guvernul trebuie să organizeze 
reluarea alegerilor anulate. Până la epuizarea acestora apare 
o perioadă de interimat. Cum este ea acoperită aflăm din art. 
98 (1) care precizează cu claritate de cristal următoarele: 


„dacă funcţia de Preşedinte devine vacantă... interimatul se 
asigură, în ordine, de preşedintele Senatului sau de 
preşedintele Camerei Deputaţilor.” 


Un asemenea interimat ar putea fi evitat prin prelungirea 
mandatului prezidenţial, numai că art. 83 (3) ne spune că o 
astfel de decizie poate fi adoptată de Parlament (deci, nu de 
CCR) prin lege organică exclusiv în două situaţii — război sau 
catastrofă — în care nu ne găsim; cel puţin deocamdată. 


Prin urmare, dacă ordinea constituţională mai 
înseamnă ceva, pe data de 21 decembrie 2024 ne 
vom despărţi (desigur cu bucurie) de Preşedintele 
Klaus Werner Iohannis, la ora zero a zilei 
următoare începând interimatul lui Nicolae Ciucă; 
acesta va dura până când noul Preşedinte al 
Republicii, ales la o dată încă incertă, va depune 
jurământul. 


Chiar dacă până la 21 decembrie 2024 Klaus Werner 
Iohannis, în cooperare cu premierul Marcel Ciolacu, va reuşi 
să împingă România în război, Parlamentul nu este obligat 
să îi prelungească mandatul. Astfel, vom rămâne sub 
priveghiul lui Nicolae Ciucă, în cea mai bună dintre 
„democraţii”. Doamne apără şi păzeşte! 


Pentru toate acestea nu trebuie să căutăm sursa 
răului la ruşi, la americani sau în stele. Răul este în 
noi. 


Autor: Adrian Severin 


Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informații de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

Analiză. CCR și CSAT - De la Lycurg la 
România în pasibile de ai noștri 

criză înaltă trădare O 12 decembrie 2024 & 
O 12 decembrie 2024 & (Il) loan Vieru 

Aurel |. Rogojan O 12 decembrie 2024 & Exemplul lui Lycurg, 
Așadar, qui prodest ? Valer Marian legiuitorul din Sparta, 
Cui foloșește, sau cine Nu se dorește ca este adesea invocat ca 
profită de pe urma românii să afle că a fost UN simbol al reformei 
crizei politice pe care o concepută și chiar sociale și al... [...] 


traversează România? redactată în mare sau în 
[sl esenţă în alte 
laboratoare? [...] 


| ARTICOLE ASEMĂNĂTOARE 


Ucraina. Rusia, atac Gorghiu. "Adevărul  BECa trimis la CCR 


de amploare asupra trebuie scos la „tenumărare 
orașelor Kiev și lumină” parţială” pentru 
Odesa O 8 decembrie 2024 E turul | al 
O 6 octombrie 2024 2 Justiţie prezidenţialelor 
Actualitate, Extern pe o aa AN O 2 decembrie 2024 7 
Ministrul Justiţiei, Alina Sa 

_ | | Politică 
Jumătatea de est a Gorghiu, a afirmat 
Ucrainei s-a aflat sub duminică [...] 651.909 de buletine de 
alertă [...] vot din străinătate încă 


nu au fost renumărate. 


[...] 


« ANTERIOR URMĂTOR » 
Ne felicită ambasadele Călin Georgescu, un 
vânat prețios (video) 


| 20 DE COMENTARII 


3 coceni spune: 


12 DEC. 2024 LA 17:39 


CCR este exact ce i se ordona sa faca. 
Poate fi instanta de judecata, executor judecatoresc, sluga politicului, sluga 
ambasadelor... orice, cand n-ai coloana. 


4 RĂSPUNDE 


Alt Traian spune: 


12 DEC. 2024 LA 17:43 


Domnule Adrian Severin felicitări pentru acest articol, bine ar fi ca și preșul 
Werner și cei 9 farisei să-l citească și să ia aminte. In condiţiile actuale 
mămăliga românească poate să mai pună de o revoluție și cei numiţi să fie 
puși la zid. 


4 RĂSPUNDE 


Charlie spune: 


12 DEC. 2024 LA 17:56 


Titlul ne anunta pentru a nu se ivi confuzii ca „gura pacatosului adevar 
graieste”...Specialistii in LOVITURI DE STAT KGB/GRU/Comintern 

sunt fara discutie cei mai specializati pe aceasta spetza sensibila la care 
POPORUL NU ARE NICIO CONTRIBUTIE... 


4 RĂSPUNDE 


MYSEBI spune: 


12 DEC. 2024 LA 18:04 


in ATENTIA coalitiei guvernamentale care cauta un OM Prezidentiabil . 


lata OMUL = Adr SEVERIN = persoana pe care o va vota pentru a fi 
PRESEDINTELE Rpmaniei - peste 12 000 000 cetateni romani cu drept de vot. 


4 RĂSPUNDE 


Lovitura de stat confirmată spune: 


12 DEC. 2024 LA 18:32 


Mulţumim d-nlui Adrian Severin pentru clarificare. Orice comentariu potrivit 
după ureche care sa susţina lovitura de stat nu-și mai are locul. Se aude troli 
buimaci? 


Reprofilarea pe următorul subiect: Suspendarea președintelui pentru 
încălcarea constituţiei. Ha ha ha! 


4 RĂSPUNDE 


Doctorul spune: 


12 DEC. 2024 LA 18:37 


Ne plangem ca niste babe de drobul de sare care sta sa ne cada in cap... 


4 RĂSPUNDE 


1907 spune: 


12 DEC. 2024 LA 18:41 


ERATA LA CONSTITUTIA ROMANIEI: CCR este indrituita sa practice lovitura de 
stat permanenta pentru protejarea democratiei permisa de imperiul 
financiar sionist mondial. Voteaza loane, voteaza Gheorghe! 


4 RĂSPUNDE 


Imre spune: 


12 DEC. 2024 LA 18:50 


1)Candidatul Georgescu a trecut de filtrul serviciilor deci era un candidat ,, 
valabil,, 

2)Partidele no.me.nc.clatu.riste erau prea sigure că românii baga in turul |l 
unul de.al lor. 

3)0 săptămână după primul scrutin au văzut că le fuge scaunul de sub 
picioare și și.au inventat scenariul prin care o lungesc până vine Trump la 
putere,ca cei din servicii și tătucii a.serv.iţi sa pOata lua decizii prin care sa nu 
fie prinși pe picior greșit. 

4)Prin Nevalidarea votului democrat al românilor,s.a de.con.sp.irat toată Clica 
și ma.scar.ada care sta în spatele „Democraţiei,,dar mai ales a.a transmis 
mesajul c pa.trio.ţii sânt l.egi o.nar.ii or.to.do.xi care trebuie pe d.epsi.ţi 
„in.latu.rati și că ei lupta împotriva nom.encla.turi.i si ne-o.comu.nisti.lor care 
in 35 de ani au ru.in.at România si ba.tjoc.o rit, prin grave in.calc.ari ale 
libertatii orice principiu si insasi DEMOCRAȚIA SI SACRUL VOT!!! 


4 RĂSPUNDE 


Paulian lonescu spune: 


12 DEC. 2024 LA 19:05 


Cine a avut curiozitatea sa citeasca atributiiile Curtii Constitutionale „stie 
exact ca cei noua judecatori au calcat in picioare Constitutia Romaniei si si-au 
batut joc de romani.Totusi nu pot crede ca aceata infractionalitate facuta de 
Curtea Constitutionala „va ramane asa cum au decis ei. 


4 RĂSPUNDE 


Hotiihotilor spune: 


12 DEC. 2024 LA 19:17 


Romania nu exista ca stat democratic! Conducătorii au vandut tot inclusiv 
forța de muncă (6 milioane de tineri formaţi de stat și care întreţin prin 
munca lor pensionarii din vest). Aderarea la u.e. a fost o supapa ca sa plece 
cei nemulţumiţi, ca să poată sa fure cat cuprinde clasa politica cu toate 
rubedeniile lor! l-au păcălit pe diasporeni Petrov și apoi Johannis. Acum s-au 
prins diasporenii că au fost folosiţi de cei din vârful bucatelor din tara că sa 
fure cat mai mult. Vine măturoiul,hoţilor! 


4 RĂSPUNDE 


Dan spune: 


12 DEC. 2024 LA 19:29 


Cel mai bun articol scris până acum de dl. Severin! Îl voi păstra. 


4 RĂSPUNDE 


Probo spune: 


12 DEC. 2024 LA 19:36 


Nu cred ca un om cu cat de putina logica are ceva de comentat impotriva 
continutului acestui articol. 

D-le Adrian Severin felicitari si mutumiri pentru clarificarile pertinente si 
necesare. 

PS:In speranta ca nu ati stricat orzul pe gaste. 


4 RĂSPUNDE 


Mihai mihai spune: 


12 DEC. 2024 LA 19:43 


Corect articolul, iar concluzia este clara. Mandatul actualului presedinte se 
termina pe 21.12.2024. 


4 RĂSPUNDE 


Basil spune: 


12 DEC. 2024 LA 19:44 


Adrian Severin, un profitor al vechiului și noului regim, ne ţine lecţii de 
democraţie. Toţi vechii nomenclaturiști și securiști, unii cu conexiuni la 


Kremlin, au devenit mari democrați. Mai lăsaţi-ne cu porcăriile voastre, 
afacerile voastre și cu toată putuoarea pe care o emanați in jurul vostru. 
4 RĂSPUNDE 


altfel decat spune: 


12 DEC. 2024 LA 19:56 


Situatia nu va ramane asa, urmeaza vantul schimbarii care va matura toate 


gunoaiele. 


4 RĂSPUNDE 


Mioriţa spune: 


12 DEC. 2024 LA 19:59 


Asemeni turnatorului pETROV si plavanul va fi agăţat dupa mandatul de preș, 
asta este soarta tuturor slugilor. 


4 RĂSPUNDE 


Ce fac eu? spune: 


12 DEC. 2024 LA 20:09 


să fii bine pregătit în domeniul dreptului constituțional, civil sau penal a 
devenit motiv de umilire și batjocură publică la noi, chiar periculos pentru cei 
care vor să conducă ţara pe bază de ordin sau dispoziţii și nu pe bază de 
articole, litere și aliniate din Constituţie sau legi. 


4 RĂSPUNDE 


Charlie spune: 


12 DEC. 2024 LA 20:26 


O componenta regasita in pledoariile tuturor avocatilor din oficiu, adica la 
comanda comuna, ai filosov ieticului CeGe este declararea din start ca nu se 
refera la individ...Adevarata LOVITURA DE STAT e atacul in grup organizat la 
CCR pentru ca apara democratia aflata sub tirul destibilizator al Imperiului 
Colonial al Sovietelor de Oligarhi KGB/GRU/Comintern si Constitutia!!! Ca o 
culme a in fa miei, unii din ei au participat activ la fabricarea Constitutiei in 
forma pe care CCR o apara, altii au salutat-o pana cand URSS-Rasputin a 
atacat samavolnic STATUL SUVERAN Ucraina!!! Problema NU E la CCR, ci la 


Constitutie si la sintagma moonstruoasa „a doua republica”!!! 

Nu e vorba de „simpatii legionare”, ci de declaratii legionare mergand pana la 
amenintarea cu „rescrierea istoriei”, mai e vorba de amenintarea cu 
interzicerea partidelor si autointitularea Conducatorul!!! Criminalii contra 
umanitatii Antonescu si Zeleansky fiind idolatrizati ca „eroi”... 

% RĂSPUNDE 


Romania mafiota,esuata. spune: 


12 DEC. 2024 LA 20:43 


Intr-un stat mafiot si esuat ca al nostru,mafiotii,esuatii constituiti intr-un grup 
infractional organizat, Tagma jefuitorilor,ei centreaza,ei dau cu capul.Parazitul 
penal Cocotat,seful bandei,se crede de capul lui,asemenea unui Lukasenco 
travestit in „proeuropean „de fapt o coada de topor iesmen ce sta capra cu 
nadragii in vine,permanent la dispozitia altor penali cocotati si ei la UE.Se stie 
doar ca madam Ur sula era cercetata in trei Dosare penale in timp ce era 
ministra apararrii in guvernul Merkel.Madam Merkel a dispus inchiderea 
Dosarelor,ca asa e procedura in unele state de drept ( cu care suntem 
amagiti ) din UE la fel ca al nostru.lar acum este implicata in fraudarea a 
miliardelor de Euro in afaceri cu vaccinuri.Si ea si sotul ei.Si sustine lovitura 
de stat din Romania.Dupa cum titreaza presa internationala. 


4 RĂSPUNDE 


Romania mafiota,esuata.lar cenzurezi,iar spune: 


12 DEC. 2024 LA 20:50 


Intr-un stat mafiot si esuat ca al nostru,mafiotii,esuatii constituiti intr-un grup 
infractional organizat, Tagma jefuitorilor,ei centreaza,ei dau cu capul.Parazitul 
penal Cocotat,seful bandei,se crede de capul lui,asemenea unui Lukasenco 
travestit in „proeuropean „de fapt o coada de topor iesmen ce sta capra cu 
nadragii in vine,permanent la dispozitia altor penali cocotati si ei la UE.Se stie 
doar ca madam Ur sula era cercetata in trei Dosare penale in timp ce era 
ministra apararrii in guvernul Merkel.Madam Merkel a dispus inchiderea 
Dosarelor,ca asa e procedura in unele state de drept ( cu care suntem 
amagiti ) din UE la fel ca al nostru.lar acum este implicata in fraudarea a 
miliardelor de Euro in afaceri cu vaccinuri.Si ea si sotul ei.Si sustine lovitura 
de stat din Romania.Dupa cum titreaza presa internationala. 


4 RĂSPUNDE 

rezonabilă. Am fi de-a dreptul bucuroși ca unii comentatori să semneze cu 
numele lor sau cu pseudonime decente. Pentru acurateţea spaţiului afectat, 
redacţia va modera comentariile, renunțînd la cele pe care le consideră 
nepotrivite. 

